OzLabs/hebrew-wiki-articles huggingface dataset:
אפורבה מהטה

אפורבה מהטה (באנגלית: Apoorva Mehta) הוא המייסד והמנכ"ל ההודי - קנדי של חברת משלוחי המצרכים Instacart.<ref></ref><ref name=":0"></ref> בשנת 2020 מהטה הפך למיליארדר בגיל 33.<ref></ref> נכון לשנת 2021, שווי החברה שלו הוא 39 מיליארד דולר.<ref name=":4"></ref>

== ביוגרפיה ==
מהטה נולד בשנת 1986 בהודו.<ref name=":1"></ref> הוא עבר עם משפחתו ללוב זמן קצר לאחר שנולד, ולאחר מכן לקנדה כשהיה בן 14.<ref name=":0" /> הוא סיים לימודי הנדסת חשמל באוניברסיטת ווטרלו.<ref name=":2"></ref><ref></ref>

מהטה עבד כמהנדס עיצוב בחברות בלקברי וקוואלקום לפני שהצטרף לאמזון בשנת 2008.<ref name=":1" /><ref name=":2" /><ref name=":3"></ref> בהיותו באמזון עבד כמהנדס שרשרת אספקה. מהטה עזב את אמזון ועבר לסן פרנסיסקו בשנת 2010. בין 2010 ל-2012 הוא השיק 20 סטארטאפים, שכולם נכשלו.<ref name=":0" />

הוא הקים את Instacart בשנת 2012.<ref name=":0" /> עד שנת 2020 מהטה הפך למיליארדר בגיל 33 עם אחזקה של 10% בחברה שלו. בשנת 2021 הוערך ערכה של Instacart בסכום של 39 מיליארד דולר.<ref name=":4" />

מהטה נכלל ברשימת פורבס 30Under30 בשנת 2013.<ref name=":3" /> בשנת 2021 הוא נכלל ברשימת טיים 100 נקסט.<ref></ref>

== הערות שוליים ==

קטגוריה:מיליארדרים הודים
קטגוריה:מנהלים הודים
קטגוריה:אישים שהופיעו ברשימת טיים 100 נקסט
קטגוריה:הודים שנולדו ב-1986
קטגוריה:קנדים שנולדו ב-1986
חדקן ירוק

חדקן ירוק (שם מדעי: Acipenser medirostris) הוא מין של דג סחוס גרמי ממשפחת החדקניים, המצוי בצפון האוקיינוס השקט מסין ורוסיה במזרח עד לקנדה ואלסקה במערב. הוא אחד משני מיני חדקניים המצויים לחופי קליפורניה לצד חדקן לבן.

מבחינה טקסונומית החדקן הירוק קרוב לחדקן סחלין (Acipenser mikadoi).

==תיאור==
חדקן זה בעל חוטם מכופף וגמיש ולסתות בעלות שפתיים גדולות וחסרות שיניים. הוא בעל שורות לוחיות קשיחות לאורך גופו עשוי הסחוס עד הזנב, סנפיר גבי מעל הזנב וזנב ממוזלג ארוך. החדקן יכול להגיע לאורך של ומשקל של 159 ק"ג, אך לרוב הוא קטן יותר. הפרט המבוגר ביותר תועד בגיל 42 אך נראה שהוא יכול לחיות גם על גיל 60 או 70 שנה.

החדקן נפוץ לחופי הימים הממוזגים של צפון האוקיינוס השקט, במים מליחים ואף נודד לנהר רוג ונהר סקרמנטו דבמפרץ קליפורניה כדי להשריץ. החדקן מגשש עם זיפיו סמוך לקרקעית ומחפש טרף של דגים, חסילונים (בעיקר חסילוני Mysida) ותולעים טבעתיות.

החדקן מצוי בסיכון עקב דיג להכנת קוויאר ועקב הקמת סכרים וייבוש נחלים בהם הוא התרבה. כיום המצב של החדקן התאזן עקב פעולות שימור אך הוא עדיין פגיע.

==קישורים חיצוניים==

== הערות שוליים ==

קטגוריה:טקסונים שתוארו בידי ויליאם אורייל איירס
קטגוריה:חדקניים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1854
חדקן סחלין

חדקן סחלין (שם מדעי: Acipenser mikadoi) הוא מין של דג סחוס גרמי, המצוי בצפון האוקיינוס השקט שבין חופי יפן, קוריאה, סין ורוסיה עד לים ברינג ומצוי גם במים מליחים ומים מתוקים בהם הוא מתרבה וניזון, בייחוד בנהר טומן.

מבחינה טקסונומית חדקן סחלין הוא קרובו של החדקן הירוק הנפוץ גם במערב האוקיינוס השקט. מספר חוקרים הציעו לראות בו תת-מין אך רוב החוקרים רואים בו מין נפרד. הוא תואר לראשונה ב-1892 בידי החוקר הגרמני פרנז מרטין הילגנדורף.

החדקן יכול להגיע לאורך והוא בעל גוון ירוק-זית עד ירוק כהה עם לוחיות צד צהובות-לבנות. החדקן בעל חוטם רחב ושפה מפוצלת לשתיים והוא חסר שיניים. לצד חוטמו החדקי מספר זיפים ארוכים המשמשים לזיהוי טרף כמו דגים וסרטנים.

החדקן מצוי בסכנת הכחדה חמורה בטבע עקב דיג יתר להכנת קוויאר, פגיעה מסירות, תפיסה כשלל לוואי, זיהום מים והקמת סכרים.

==קישורים חיצוניים==

== הערות שוליים ==

קטגוריה:חדקניים
קטגוריה:בעלי חיים שתוארו ב-1892
קטגוריה:דגי האוקיינוס השקט
מירנדה דו דורו

מירנדה דו דורו (בפורטוגזית: Miranda do Douro) היא עיירה ומועצה מקומית שנמצאת במחוז ברגנסה , פורטוגל. העיירה ממוקמת בגבול עם ספרד כאשר הנהר דורו מפריד בין המדינות.

ממצאים ארכאולוגיים מראים שהתיישבות באזור הייתה קיימת עוד בתקופת הברונזה. בתקופת מלך דיניש סוכם על הגבול בין המדינות וב-12 בדצמבר 1286 העיר הוקמה באופן רשמי. בסוף המאה ה-14 כוחות של ממלכת קסטיליה כבשו את האזור אך הם גורשו על ידי ז'ואאו הראשון. בשנת 1545 הוחלט על ייסוד דיוקסיה והחלה בניית קתדרלת מירנדה דו דורו.

בשנת 1762 במהלך מלחמת שבע השנים כוחות קרלוס השלישי. בעקבות פיצוץ תחמושת נהרסו מגדלי המבצר וכשליש מתושבי העיר נהרגו. כעבור שנתיים הנהגה דתית של האזור עברה לברגנסה וחשיבותה של העיר פחתה.

השפה המדוברת באזור היא מירנדזית שבשנת 1999 קיבלה מעמד רשמי בפורטוגל.
== ערים תאומות ==
* 
* 

== קישורים חיצוניים ==

* 

קטגוריה:פורטוגל: יישובים
שגרירות הונדורס בישראל

שגרירות הונדרס בישראל היא הנציגות הדיפלומטית של הונדורס במדינת ישראל. הנציגות הוקמה ב-24 ביוני 2021 בירושלים. השגרירות ממוקמת בגן הטכנולוגי מלחה לצד שגרירות גואטמלה בישראל.

== רקע ==
ב-1985 נחנכה שגרירות הונדורס בתל אביב.

ב-2008 עברה השגרירות לשכונת מישור הנוף בעיר ראשון לציון.

ב-24 במרץ 2019, הודיע נשיא הונדורס, חואן אורלנדו ארננדס על העברת השגרורות לירושלים. ב-1 בספטמבר באותה שנה ביקר ארננדס בישראל וחנך את המשרד המסחרי בירושלים. לאחר פחות מחודשיים, ב-2 בדצמבר 2019, דווח, כי שגרירות הונדורס צפויה להיות מועברת לירושלים, ובמקביל ישראל צפויה לפתוח מחדש את שגרירות ישראל בהונדורס, שנסגרה ב-1995 בשל קיצוצים בתקציב משרד החוץ.

== פתיחת השגרירות ==
ב-24 ביוני 2021 הגיע לביקור בישראל, נשיא הונדורס, חואן אורלנדו ארננדס שם פגש את ראש ממשלת ישראל, נפתלי בנט ושוחח איתו. לאחר פגישתם, נפגשו השניים עם שר החוץ הישראלי, יאיר לפיד, ושרי החוץ והנשיאות של הונדורס וכן ראש רשות המיסים של הונדורס ואיתם הם חנכו את שגרירות הונדורס החדשה.

לאחר הצהרה לתקשורת שנתן ראש הממשלה בנט, חתמו שר החוץ לפיד והנשיא ארננדס על שני הסכמי שיתוף פעולה, אחד מהם הוא בתחום סיוע החוץ.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
הונדורס
קטגוריה:הגן הטכנולוגי מלחה
קטגוריה:יחסי הונדורס–ישראל
לוול בירג' הריסון

לוול בירג' הריסון (באנגלית: Lovell Birge Harrison; 28 באוקטובר 1854 – 1929) היה צייר ז'אנר ונוף אמריקאי. הוא תמך בטונאליזם, היה מורה וסופר.

== ביוגרפיה ==
יליד פילדלפיה, בירג' הריסון היה אחיו של האמן תומאס אלכסנדר הריסון. הוא למד תחילה באקדמיה לאמנויות יפות בפנסילבניה בשנת 1874, והושפע מתומאס אייקינס וסגנון ההוראה שלו. לאחר מכן נסע לפריז בעצתו של ג'ון סינגר סרג'נט ב"אקול דה ביו-ארטס". בשנת 1881 הציג הריסון בסלון פריז, ובשנת 1882 אחד הציורים הראשונים שלו נרכש על ידי ממשלת צרפת. הציורים בתקופה זו כללו דמויות איכרים בהשפעתו של ז'ול בסטיאן-לפה. לוח הצבעים המצומצם ואוירה עגומה של העבודות המוקדמות ימשיכו להיות מאפיינים ייחודיים של ציורי הנוף המאוחרים של הריסון.<ref name=":0"></ref>

הריסון פגש את הציירת האוסטרלית אלינור ריצ'י במהלך מסעות ציורי הנוף הקיציים שלו. הם התחתנו וחזרו לאמריקה, שם החל להציג מדי שנה באקדמיה הלאומית לעיצוב, ולאחר 1889 באקדמיה לאמנויות יפות בפנסילבניה.

הוא נאלץ להפסיק לצייר באופן זמני בגלל בריאות לקויה, הוא בילה זמן רב בין 1889 ל־1893 בטיולים באוסטרליה, בים הדרומי ובניו מקסיקו, וכתב ואייר מאמרים שונים.

בשנת 1891 הריסון ואשתו עברו לקליפורניה, אך לאחר מותה בשנת 1895 בעודם מצפים לילדם הראשון, הריסון התחתן בשנית ועבר לפלימות', מסצ'וסטס, שם הפך למנהיג האסכולה הטונליסטית. לאחר מכן עבר לוודסטוק, ניו יורק, בתחילת המאה שם הקים בית ספר שהתבסס על הניסויים שלו בטונאליזם.<ref name=":0" /> בשנת 1906 עזר הריסון בהקמת בית הספר של קיץ לליגת הסטודנטים לאמנות בוודסטוק, בין תלמידיו היו אחייניתו, האדריכלית והציירת מרגרט פולטון ספנסר. הוא נודע במיוחד בזכות ציוריו של נופים בשלג.<ref>Gerdts, William H., et al. Lasting Impressions: American Painters in France 1865–1915. Terra Foundation of the Arts, 1992</ref>

הריסון קיבל מספר פרסים ומדליות, כולל מדליית הזהב באקדמיה לאמנויות בפנסילבניה בשנת 1910. הוא הפך לחבר באקדמיה הלאומית לעיצוב בשנת 1910, המכון הלאומי לאמנויות ומכתבים, מועדון צבעי המים בניו יורק, אגודת אמנים אמריקאים, והיה מנהל בית הספר לנוף של ליגת הסטודנטים לאמנות.

בשנת 1909 התפרסמו הרצאותיו של הריסון בספר שכותרתו "ציור נוף". הספר צוטט כ"יצירה סטנדרטית לסטודנטים, וכונה "פרשנות נאה לטכניקה של הציור". על פי היסטוריון האמנות ויליאם גרדץ, הריסון היה בתקופתו "הסופר המוביל באמריקה בנושא ציור נוף עכשווי."<ref>Gerdts, William H. American Impressionism. Abbeville, 1984 P 269</ref> כתיבתו של הריסון חושפת עניין בתפיסת הצבע, ובהרמוניה טונאלית. הוא האמין שהמונח אימפרסיוניזם אינו מתאר רק את התנועה האחרונה בציור הצרפתי, אלא התייחס לכל עבודה שנעשתה "בכנות בציור הטבע". ציורו של הריסון הדגים את הלקחים שהעביר והדגיש את התרגול של תצפית באוויר הפתוח ולא בסטודיו.

תלמידיו של הריסון כללו את מרי ג'ין ריילי, גרטרוד ספור קאטס ופלורנס ת'ו.

== גלריה ==
<gallery mode="packed" heights="180">
File:Birge Harrison - Winter Sunset - 1984.23 - Smithsonian American Art Museum.jpg
File:Lovell Birge Harrison Femme à son chevalet.jpg
File:Lowell Birge Harrison Novembre.jpg
File:'Sunburst at Sea' by Lovell Birge Harrison, pastel .jpg
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1854
קטגוריה:אמריקאים שנפטרו ב-1929
ניז'נברטובסק

ניז'נברטובסק (ברוסית: Нижневартовск) היא העיר השנייה בגודלה (אחרי סורגוט) במחוז חנטי ומנסי שברוסיה.

העיר ממוקמת על גדות נהר אוב בסמיכות לשדה הנפט סמוטלורסקויה , והיא אחת המרכזים הגדולים ביותר בתעשיית הנפט הרוסית.

החל משנות השישים - עידן הפיתוח האקטיבי של פיקדונות במערב סיביר - יישוב קטן החל להתפתח באופן דינמי וכעת הפך לעיר מודרנית ונוחה לחיים<ref>https://www.n-vartovsk.ru/town/infspavka/168798.html</ref>.

ניז'נברטובסק היא אחת הערים האזוריות הרוסיות הבודדות שעולה על המרכז האדמנסטרטיבי של המחוז (חנטי-מנסיסק), הן מבחינת גודל האוכלוסייה והן מבחינת הפיתוח הכלכלי.

==קישורים חיצוניים==

* 
* 

== הערות שוליים ==

קטגוריה:חנטי ומנסי (יוגרה): ערים
קטגוריה:יישובים שהוקמו ב-1909
911 / Mr. Lonely

הוא שיר של הראפר האמריקאי טיילר, דה קריאייטור. הוא יצא לאור ב-30 ביוני 2017 לצד "Who Dat Boy" באמצעות קולומביה רקורדס, כסינגלים המובילים מאלבום האולפן הרביעי שלו Flower Boy.<ref name="WDB911"></ref> השיר הופק על ידי טיילר וכולל הופעות אורח של פרנק אושן, סטיב לייסי ואנה אוף דה נורת'.<ref></ref><ref></ref>

== רקע ==
טיילר, דה קריאייטור הוציא תצוגה מקדימה של השיר בסוף הקליפ שלו ל-"Who Dat Boy".<ref></ref> טיילר הוציא אז את השיר יחד עם "Who Dat Boy" כסינגלים כפולים ב-30 ביוני 2017.<ref></ref><ref></ref> השיר מכיל אינטרפולציה של "Outstanding" מאת The Gap Band.<ref></ref>

== רשימת השמעה ==

== מיקומי שיא ==

==קישורים חיצוניים==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירים באנגלית
קטגוריה:סינגלים בהוצאת קולומביה רקורדס
קטגוריה:שירי טיילר, דה קריאייטור
יוליוס לבלנק סטיוארט

יוליוס לבלנק סטיוארט ( באנגלית: Julius LeBlanc Stewart; 6 בספטמבר 1855 – 4 בינואר 1919) היה אמן אמריקאי, שבילה את הקריירה שלו בפריז. בן זמנו של הצייר ג'ון סינגר סרג'נט, סטיוארט זכה לכינוי "הפריזאי מפילדלפיה".<ref>D. Dodge Thompson, "Julius L. Stewart, a 'Parisian from Philadelphia'", The Magazine Antiques (November 1986), pp. 1046-58.</ref>

אביו, היה מיליונר הסוכר ויליאם הוד סטיוארט, העביר את המשפחה מפילדלפיה, פנסילבניה לפריז בשנת 1865, והפך לאספן אמנות מכובד ולפטרון מוקדם של מאריה פורטוני ואמני ברביזון. יוליוס למד אצל ז'אן-לאון ז'רום באקול דה ביו-ארטס, ומאוחר יותר היה תלמידו של ריימונדו דה מדרזו.<ref>Ulrich W. Hiesinger, Julius LeBlanc Stewart, American Painter of the Belle Epoque, exhibition catalogue, Vance Jordan Fine Art, Inc. (New York 1998)</ref>

העושר המשפחתי של סטיוארט איפשר לו לחיות חיי שפע ולצייר את מה שמצא חן בעיניו, לעיתים קרובות דיוקנאות קבוצתיים גדולים. הראשון שבהם, ל"אחר החתונה" (אוסף 1880), הראה את אחיו של האמן צ'ארלס וכלתו מיי, בתו של איש הכספים אנתוני ג'יי דרקסל, עוזבים לירח הדבש שלהם. דיוקנאות קבוצתיים שלאחר מכן תיארו את חבריו - כולל שחקניות, ידוענים ואריסטוקרטים - לעיתים קרובות עם דיוקן עצמי שלו אי שם בקהל.<ref>Chisholm, Hugh, ed. (1911). "Stewart, Julius L.". Encyclopædia Britannica. 25 (11th ed.). Cambridge University Press. p. 914.</ref>

הוא הציג באופן קבוע בסלון פריז משנת 1878 עד תחילת המאה ה -20, ועזר בארגון החלק "האמריקאים בפריז" בסלון 1894. "הטבילה" (1892), המתארת, כינוס דמיוני של משפחת ואנדרבילט, הוצגה בתערוכה הקולומביאנית העולמית בשיקגו בשנת 1893, וזכתה לשבחים בתערוכה הבינלאומית בברלין בשנת 1895.

הוא צייר סדרה של תמונות שייט על סיפונה של היאכטה "ג'יימס גורדון בנט", וכן ציור על היאכטה "נמונה", ונציה (1890), הראה מסיבת שייט על הסיפון וכלל דיוקן של השחקנית לילי לנגטרי. הציור שלו "יאכטות על הים התיכון "(1896), קבע מחיר שיא עבור האמן, ונמכר בשנת 2005 תמורת 2.3 מיליון דולר. בסוף חייו הוא פנה לנושאים דתיים, אך סטיוארט זכור בעיקר בזכות דיוקנאותיו של תקופת "בל אפוק" עד מלחמת העולם הראשונה, וכן דימוי עירום חושניים.

== גלריה ==
<gallery mode="packed" heights="180">

File:Julius LeBlanc Stewart - The Ball.jpg|נשף ריקודים

File:Julius LeBlanc Stewart - On the Yacht„Namouna“, Venice.jpg|על היאכטה נמונה

File:Julius Leblanc Stewart Nymphs Hunting 1898.jpeg|נימפאות בצייד

File:Julius LeBlanc Stewart - Les Dames Goldsmith au bois de Boulogne en 1897 sur une voiturette.jpg|ביער בולון

File:Julius LeBlanc Stewart - La Clairiere.jpg|באחו

File:The Baptism LACMA 80.2.jpg|טבילה
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1855
קטגוריה:אמריקאים שנפטרו ב-1919
מרטינס (קוקטייל)

מרטינס או מרטינז (Martinez) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב ג'ין, ורמוט אדום מתוק, מעט של ליקר מרסקינו, ומספר טיפות של ביטרס תפוזים. הקוקטייל מזכיר בשמו ובאופן הכנתו אל הקוקטייל מרטיני, אך שונה ממנו בהרבה בטעם ומראה. היסטורית, מרטינס נחשב למין "אב קדמון" של המרטיני.

==היסטוריה==
מוצאו המדויק של המרטינס שנוי במחלקות.

בעיר מרטינז בקליפורניה תלוי שלט המספר כי כ-1874 ברמן בשם ג'וליו ריצ'ליו לראשונה מזג קוקטייל המורכב מג'ין, ורמוט, טיפה של ביטרס תפוזים וזית. הקוקטייל נראה "מרטינז ספיישל" על שם העיר, אבל ה-Z נעלם לאחר מספר מנות קוקטייל. שלט זה הוצב ב-1992.

בספר Modern Bartender's Guide שיצא לאור ב-1884 הקוקטייל מרטינז מופיע כ"זהה למנהטן, אבל יש להחליף את הוויסקי לג'ין". מתכון דומה מאוד לזה המוכר כיום מופיע בספר Jerry Thomas' Bartender's שיצא לאור ב-1887. בספר New and Improved Illustrated Bartender's Manual שיצא בשנת 1888 הקוקטייל מופיע בתחת השם "מרטינה" ("Martine") ויכן והשם הזה התפתח בסופו של דבר לשמו של קוקטייל הקאלסי מרטיני.

===וריאציות===
מרבית הגרסות מכילות ג'ין וורמוט אדום (בדרך כלל מתוק) ביחס דומה, בתוספת מספר טיפות של ליקר או ביטרס פירותי כמו תפוז ודובדבן.

הגרסה של Trader Vic's מ-1947 לוקחת יחס דומה בין ג'ין לבין ורמוט צרפתי בתוספת כפית קורסאו ביטרס תפוזים. הגרסה של Diffords' guide מכילה ז'נבר, ורמוט מתוק, ורמוט יבש, קורסאו ואנגוסטורה ביטרס. המדריך טוען שגרסה זו היא המתכון המקורי מ-1884 וגרסת הג'ין הופיעה שלוש שנים לאחר מכן.

ב-2008 הופיעה גרסה פופולרית נוספת המובססת זנבר במקום ג'ין.

==קישורים חיצוניים==

* [https://iba-world.com/martinez/ Martinez] באתר איגוד הברמנים הבינלאומי
* [https://www.diffordsguide.com/encyclopedia/1066/cocktails/martinez-cocktail מרטינס], אתר diffordsguide

==הערות שוליים==

קטגוריה:קוקטיילים
ינס ברגנסטן

ינס פדר ברגנסטן (בשוודית: Jens Peder Bergensten; נולד ב-18 במאי 1979) הידוע יותר בכינויו "Jeb", הוא מתכנת משחקי וידאו שוודי. הוא ידוע בעיקר כמעצב הראשי של מיינקראפט. בשנת 2013, הוא, יחד עם יוצר מיינקראפט, מרקוס פרסון, נבחר לאחד ממאה האנשים המשפיעים ביותר בעולם של מגזין טיים. כעובד של אולפני מוג'אנג, הוא פיתח יחד עם פרסון את מיינקראפט מאז 2010, הפך למעצב הראשי בשנת 2011, וקיבל שליטה על הסטודיו בשנת 2014, כאשר פרסון עזב את החברה לאחר רכישתה על ידי מיקרוסופט.

== קריירה ==
ברגנסטן החל לתכנת את משחקיו הראשונים בגיל 11, באמצעות BASIC וטורבו פסקל. עד גיל 21 הוא בנה מפות ומודים למשחק היריות בגוף ראשון Quake III Arena. הוא עבד כמתכנת ++C ו-Java עבור חברת הפיתוח Korkeken Interactive Studio, שפשטה את הרגל והפכה ל-Oblivion Entertainment. באותה תקופה הוא הוביל את הפיתוח של משחק התפקידים הממוחשב Whispers in Akarra, אותו הפסיק מאוחר יותר לאחר שהמשחק סטה מחזון היצירה המקורי של צוות הפרויקט.

לאחר ההתפרקות של Oblivion Entertainment, ברגנסטן עבר למאלמו וקיבל תואר שני במדעי המחשב באוניברסיטת לונד בשנת 2008. במהלך לימודיו הקים את חברת פיתוח משחקי האינדי Oxeye Game Studio יחד עם דניאל ברינולף ופונטוס האמרבר. האולפן נודע בזכות משחק הפלטפורמה Cobalt ומשחק האסטרטגיה בזמן אמת Harvest: Massive Encounter. עד ה-24 בנובמבר 2010 עבד ברגנסטן עבור קהילת הידע המקוונת, Planeto.

=== Mojang Studios ===
בנובמבר 2010 נשכר ברגנסטן כמפתח קצה אחורי של Mojang Studios עבור Scrolls (הידוע כיום בשם Caller's Bane). מאוחר יותר החל לתכנת חלקים משמעותיים יותר ויותר של מיינקראפט עד שהפך למעצב הראשי של המשחק בדצמבר 2011, במקום מרקוס פרסון. לאחר שמרקוס פרסון פרש מהנהלת Mojang Studios בעקבות קניית הסטודיו על ידי מיקרוסופט בשנת 2014, ברגנסטן הפך לבעל השליטה בסטודיו בפועל.

== חיים אישיים ==
ב-11 במאי 2013 התחתן ברגנסטן עם ג'ני ברגנסטן (לבית ת'ורנל). ב-10 בדצמבר 2015 נולד לברגנסטן בן, בירן.

== משחקים שפיתח ==
* Harvest: Massive Encounter (2008)
* Minecraft (2011)
* Cobalt (2016)

== קישורים חיצוניים ==

* 

* 

קטגוריה:מתכנתים שוודים
קטגוריה:שוודים שהופיעו ברשימת טיים 100
קטגוריה:מעצבי משחקים
קטגוריה:שוודים שנולדו ב-1979
יאיר אליצור

יאיר אלִיצוּר הידוע בשם הבמה אלַייצוּר (נולד ב-28 במרץ 1989) הוא ראפר וזמר חוזר בתשובה דתי ישראלי המשתייך לחסידות ברסלב.

==ביוגרפיה==
נולד ברחובות למשפחה דתית לאומית ממוצא פרסי. אביו שלומי עוסק במוזיקה.

== קריירה מוזיקלית ==
בגיל ארבע עשרה התפרסם כזמר ראפ והופיע במועדונים שונים. בתקופה זאת חבר להרכב רחוב שומשום והוציא את השירים "עופי יונה", "מבצע 101", "לכבוד נבו", "כוכב", "מחר אתה חוזר", ו"אין לנו כסף".

בגיל 15 הפיק אליצור ליין מצליח 'Hapy Days' שכלל הופעות של מגוון ראפרים ישראלים, ביניהם פישי הגדול, שי 360, נועה פארן, נצ'י נצ', טונה, רועי אדרי, משפחת תאקט, סאבלימינל ועוד שהתקיימו במועדוני ג'יספוט וסאבליים.

בתקופה זו עזב את הדת לגמרי, בהמשך חייו שירת בצבא כפקיד בקריה בתל אביב בתפקיד ראש לשכת רמ"ח תקשוב, והגיש תוכנית רדיו בקול הקמפוס, שימש גם ככתב שטח בנענע10.

בגיל 20, במהלך שירותו הצבאי, התחיל בתהליך חזרה בתשובה, לדבריו על ידי הספר "בגן האמונה" ובעקבות כך התקרב למחבר הרב שלום ארוש.

בנובמבר 2016 החל אליצור בהקלטת אלבום הבכורה "במקום אחר בעולם" שהוקלט באולפני "סייעתא דשמיא" בעיבודו של ליאור משה.

באפריל 2017 הנפיק אליצור את השיר "לרוץ אחריך" שהפך ללהיט וזכה לקאברים רבים. השיר הושמע בגלגלצ ובתחנות הרדיו אחרות, וזכה עם הקאברים לסך 13 מיליון צפיות.

בשנת 2018 הוציא אליצור עוד 4 שירים: "חופשי ומאושר", "שאלתי למה", "אח של דוד", "במקום אחר בעולם".

בשנת 2020, בעת מגפת הקורונה, שב אליצור והוציא רצף של שירים: "שמור עלי", "אבא גבר", "חייל בשחור", "אני כלום בלעדיך", "רק טוב", "למה שיקרת לי".

ב-8 בפברואר 2021 הוציא את השיר "לא חוזר לרחובות", שהפך ללהיט בציבור החרדי-דתי, זכה למיליון צפיות ביוטיוב. הקליפ של השיר זכה במקום החמישי בקטגוריית "קליפ השנה" במצעד "אנשי השנה במוזיקה לשנת תשפ"א" של אתר כיכר השבת.

לאחר מכן הוציא את השיר "המפתחות של האזיקים". ב-10 בנובמבר הוציא את השיר "אבטיח". ב-5 באוגוסט העלה את השיר "אבא נשמה" לרשתות החברתיות. באוגוסט 2022 יצא הקליפ לשיר, במרץ 2023 הוציא את הסינגל חום ואהבה,<ref></ref> בספטמבר באותה שנה הוציא את השיר "רביד" על שם רביד פלוטניק, בשיר מוחה על הצנזור שלו בתחנות הרדיו החרדיות.<ref></ref> בנובמבר 2023, בעת מלחמת חרבות ברזל, הוציא את השיר "אין נחמה" עם הפזמון החוזר "ואין שום נחמה יותר, עכשיו רק גאולה". ביוני 2024, הוציא את השיר "תמיד אוהב אותי" <ref></ref> זאת לבקשת רבו הרב שלום ארוש ועל פי מילותיו המפורסמות של הרב "השם יתברך תמיד אוהב אותי, ותמיד יהיה לי רק טוב ועוד יותר טוב ועוד יותר טוב".

ב-2022 השתתף במופעי צמאה לנוער בבנייני האומה בירושלים.

== סגנון ==
אלייצור שר בסגנון קלאסי, ראפ והיפ-הופ. שיריו לאחר החזרה בתשובה מספרים על חייו לפני שחזר, במטרה לעודד אחרים לחזור בתשובה כמוהו: כמה היו גרועים, הריקנות שחש בחיים החילונים שלדבריו לא ערכיים, וחסרי משמעות. בשיריו מופיעים טקסטים אופייניים לברסלב: "התבודדות", "אבא אני אוהב אותך" וכדומה.

==חיים אישיים==
אלייצור נשוי ללאה ואב לארבע בנות, מתגורר בירושלים. דודו הוא אבשלום אליצור.

== קישורים חיצוניים ==

* 
* 
* 
* 
* נדב גדליה, [https://olam-katan.co.il/כתבות/item/8185-שירים-לחילונים/8185-שירים-לחילונים שירים לחילונים] עולם קטן
* עופר הלוי, [https://www.radio2000.co.il/item/19726 מה גרם ליאיר אלייצור לחזור בתשובה] ערוץ 2000, 24 במאי 2021.
* 
* 
* 
* 
* 
* 
* 

== הערות שוליים ==

קטגוריה:זמרים ישראלים
קטגוריה:חוזרים בתשובה
קטגוריה:אמנים ישראלים שחזרו בתשובה
קטגוריה:ראפרים ישראלים
קטגוריה:עיתונאים כותבי עברית
קטגוריה:ישראלים שנולדו ב-1989
גבריאל תומאס

גבריאל "גבי" תומאס (באנגלית: Gabrielle "Gabby" Thomas; נולדה ב-7 בדצמבר 1996) היא אתלטית אמריקאית. אלופה אולימפית בריצת 200 מטר (פריז 2024) סגנית אלופה אולימפית (טוקיו 2020) בריצת שליחות 4x100 מטר. זוכת מדליית ארד אולימפית (טוקיו 2020), סגנית אלופת עולם (בודפשט 2023), פעמיים אלופת ארצות הברית (2021 ו-2023) ובעלת התוצאה הרביעית בטיבה בכל הזמנים (21.60 שניות) בריצת 200 מטר.

== ביוגרפיה ==
תומאס נולדה וגדלה באטלנטה, ג'ורג'יה. מצד אמה היא ממוצא אפרו-אמריקאי ומצד אביה היא ממוצא ג'מייקני. היא עברה עם משפחתה לנורת'המפטון, מסצ'וסטס. היא בוגרת תואר ראשון בנוירוביולוגיה ובריאות הציבור מאוניברסיטת הרווארד.

תומאס עברה להתאמן באוסטין, טקסס בהדרכתה של טוניה בופורד-ביילי. היא לומדת לתואר שני באפידמיולוגיה באוניברסיטת טקסס באוסטין.

===2021===
באליפות ארצות הברית שהיא גם המבחנים האמריקאים לאולימפיאדת טוקיו שנערכו ביוג'ין ביוני 2021 זכתה תומאס במדליית זהב בריצת 200 מטר בתוצאה השנייה בטיבה בכל הזמנים של 21.61 שניות, לפני ג'נה פרנדיני (21.89 שניות) ואנבייה בטל (21.95 שניות). נוסף לכך, היא סיימה במקום חמישי בריצת 100 מטר בתוצאה של 11.15 שניות. בשלב המוקדמות היא קבעה תוצאה של 11.00 שניות ובשלב חצי הגמר תוצאה של 10.95 שניות (רוח גבית במהירות של 2.5 מטר לשנייה).

====מדליות כסף וארד אולימפיות====
באולימפיאדת טוקיו, זכתה תומאס בשתי מדליות, כסף וארד. מדליית כסף בריצת שליחות 4x100 מטר ביחד עם ג'ביאן אוליבר, טיהנה דניאלס וג'נה פרנדיני בתוצאה של 41.45 שניות, אחרי ג'מייקה שקבעה שיא לאומי חדש של 41.02 שניות ולפני בריטניה (41.88 שניות). מדליית ארד בריצת 200 מטר, בתוצאה של 21.87 שניות, אחרי אליין תומפסון-הרה מג'מייקה (21.53 שניות) וכריסטין מבומה מנמיביה (21.81 שניות).

===2023===
באליפות ארצות הברית שנערכה ביוג'ין ב-9 ביולי 2023 זכתה במדליית זהב בריצת 200 מטר בשיא אישי ותוצאת השנה בעולם של 21.60 שניות, לפני שקארי ריצ'רדסון (21.94 שניות) וקיילה ווייט (22.01 שניות).
====סגנית אלופת העולם====
באליפות העולם שנערכה בבודפשט, הונגריה באוגוסט היא זכתה בשתי מדליות, זהב וכסף. מדליית זהב בריצת שליחות 4x100 מטר ביחד עם תמרי דייוויס, טואנישה טרי ושקארי ריצ'רדסון בשיא אליפות חדש של 41.03 שניות, לפני ג'מייקה (41.21 שניות) והממלכה המאוחדת (41.97 שניות) ומדליית כסף בתוצאה של 21.81 שניות, אחרי שריקה ג'קסון מג'מייקה שקבעה שיא אליפות חדש והתוצאה השנייה בהיסטוריה של 21.41 שניות ולפני שקארי ריצ'רדסון (21.92 שניות).

==== אלופה אולימפית ====
באולימפיאדת פריז שנערכה באוגוסט זכתה במדליית זהב בריצת 200 מטר בזמן של 21:83 שניות, לפני ג'וליאן אלפרד מסנט לוסיה (22.08 שניות).

== שיאים אישיים ==
===אצטדיון===
* ריצת 100 מטר: 11.00 שניות (2021)
* ריצת 200 מטר: 21.60 שניות (2023)
* ריצת 400 מטר: 49.68 שניות (2023)

==קישורים חיצוניים==

קטגוריה:אתלטיות אפרו-אמריקאיות
קטגוריה:אצניות אמריקאיות
קטגוריה:רצות אמריקאיות באולימפיאדת טוקיו (2020)
קטגוריה:זוכות מדליית כסף אולימפית אמריקאיות באולימפיאדת טוקיו (2020): אתלטיקה
קטגוריה:זוכות מדליית ארד אולימפית אמריקאיות באולימפיאדת טוקיו (2020): אתלטיקה
קטגוריה:אתלטיות אמריקאיות באולימפיאדת פריז (2024)
קטגוריה:בוגרות אוניברסיטת הרווארד
קטגוריה:אמריקאיות שנולדו ב-1996
מישיים

מישיים (שם מדעי: Ulmaceae) היא משפחה של צמחים מסדרת הורדנאים, הכוללת 7 סוגים ו-45 מינים.

== מאפיינים ==
המשפחה כוללת עצים ושיחים ירוקי-עד או נשירים הנפוצים בעיקר באזור הממוזג באמריקה הצפונית,צפון אסיה ומזרחה ובאירופה.

העלים מסורגים, ערוכים לרוב, בשני טורים והענף דומה לנוצה. העלים פשוטים ונשירים.

לרוב משוננים ומחודדים בראשם. בסיס העלה הוא א-סימטרי במידה ניכרת.

הפרחים בודדים או נמצאים בקבוצות קטנות והם חד-מיניים או דו-מיניים.

העטיף לרוב פשוט. השחלה מורכבת משני עלי שחלה.

הפרי הוא בית גלעין, אגוזית או כנפית.

ההאבקה נעשית על ידי הרוח.

בני המשפחה התפתחו לפני כ-50 מיליון שנה, בתקופת האאוקן.

בישראל גדל רק מין אחד מהמשפחה והוא בוקיצה שעירה.

== קישורים חיצוניים ==

* 

קטגוריה:צמחים שתוארו ב-1815
קטגוריה:טקסונים שתוארו בידי שרל-פרנסואה בריסו דה מירבל
קטגוריה:מישיים
קטגוריה:משפחות צמחים
אריון נייטון

אריון נייטון (באנגלית: Erriyon Knighton; נולד ב-29 בינואר 2004), הוא אתלט אמריקאי. סגן אלוף העולם (בודפשט 2023), זוכה מדליית ארד מאליפות העולם (יוג'ין 2022), אלוף ארצות הברית (2023) ומדורג במקום החמישי בכל הזמנים (19.49 שניות) בריצת 200 מטר.

== ביוגרפיה ==
נייטון החל להתאמן באתלטיקה בשנת 2019 בגיל 15.

===2020===
באליפות ארצות הברית לנוער שנערכה בפלורידה בשנת 2020 זכה נייטון במדליית זהב בריצת 200 מטר בתוצאה השנייה בטיבה בכל הזמנים בעולם לגיל 18 של 20.33 שניות.

===2021===
בתחרות שנערכה בקלרמונט, פלורידה ב-2 במאי 2021 קבע נייטון בריצת 100 מטר תוצאה של 9.99 שניות, אך בעזרת רוח גבית מעל המותר של 2.7 מטר לשנייה. ב-31 במאי הוא קבע בריצת 200 מטר שיא עולם חדש לנוער עד גיל 18 של 20.11 שניות, שיפור בשתי מאיות השנייה לשיא העולם בן 18 השנים של יוסיין בולט מג'מייקה (20.13 שניות).

באליפות ארצות הברית שהיא גם המבחנים האמריקאיים לאולימפיאדת טוקיו שנערכו ביוג'ין, אורגון ב-27 ביוני אותה שנה הוא זכה במדליית ארד בריצת 200 מטר בשיא עולם חדש לנוער עד גיל 18 ועד גיל 20 של 19.84 שניות, אחרי נואה ליילס שקבע את תוצאת השנה בעולם של 19.74 שניות) וקני בדנרק (19.78 שניות). כבר בשלב המוקדמות הוא קבע שיא עולם חדש לגילאי 18 של 20.04 שניות ובשלב חצי הגמר הוא ניצח את הריצה בשיא עולם חדש לנוער עד 18 ועד גיל 20 של 19.88 שניות, שיפור לשיא העולם לגילאי 20 בן 17 השנים של יוסיין בולט (19.93 שניות).

באולימפיאדת טוקיו (2020) הוא סיים במקום רביעי בתוצאה של 19.93 שניות.

===2022===
בתחרות שנערכה בגיינסוויל, פלורידה ב-16 באפריל 2022 הוא קבע בריצת 100 מטר שיא אישי חדש של 10.04 שניות, שבועיים לאחר מכן, בתחרות שנערכה בבאטון רוז', לואיזיאנה ב-30 באפריל הוא קבע בריצת 200 מטר שיא עולם עד גיל 20 של 19.49 שניות ובכך היה לאתלט הרביעי הכי מהיר בהיסטוריה, באותה העת.
====מדליית ארד מאליפות העולם====
באליפות העולם שנערכה ביוג'ין ב-21 ביולי אותה שנה הוא זכה במדליית ארד בריצת 200 מטר בתוצאה של 19.80 שניות, אחרי נואה ליילס שקבע שיא לאומי חדש של 19.31 שניות וקני בדנרק (19.77 שניות), שלושתם מארצות הברית. 

===2023===
====אלוף ארצות הברית====
באליפות ארצות הברית שנערכה ביוג'ין ב-9 ביולי 2023 זכה במדליית זהב בריצת 200 מטר בתוצאה של 19.72 שניות, לפני קני בדנרק (19.82 שניות) וקורטני לינדזי (19.85 שניות).
====סגן אלוף העולם==== 
באליפות העולם שנערכה בבודפשט, הונגריה באוגוסט הוא זכה במדליית כסף בתוצאה של 19.75 שניות, אחרי חברו לנבחרת נואה ליילס (19.52 שניות) ולפני לטסיל טבוגו מבוטסואנה (19.81 שניות).

== שיאים אישיים ==
===אצטדיון===
* ריצת 100 מטר: 10.04 שניות (2022)
* ריצת 200 מטר: 19.49 שניות (2022), שיא עולם עד גיל 20

==קישורים חיצוניים==

קטגוריה:אתלטים אפרו-אמריקאים
קטגוריה:אצנים אמריקאים
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-2004
קטגוריה:אצנים אמריקאים באולימפיאדת טוקיו (2020)
סרחיו מומו

סרחיו מומו (בספרדית: Sergio Momo; נולד ב-12 ביולי 1996) הוא שחקן ספרדי, אשר זכה להצלחה עולמית בזכות השתתפותו בסדרה "אליטה".<ref name=":0"></ref>

==ביוגרפיה וקריירה==
סרחיו מומו נולד ב-12 ביולי 1996, בטנריפה שבספרד.<ref name=":0" /> הוא התאמן בריקוד עכשווי בבית הספר למחול JASM בטנריפה. הוא עבר מהאיים הקנריים למדריד כדי לפתח את קריירת המשחק שלו, והשתתף בשיעורים שהתקיימו בסטודיו חואן קרלוס קוראצה. בשנת 2016 כיכב בסדרת הטלוויזיה "אבודים במערב הפרוע" , ששודרה בניקלודיאון.<ref></ref> בשנת 2017 השתתף לראשונה בסרט העלילתי "אזור עוין", בבימויו של אדולפו מרטינז.<ref></ref> בשנת 2019 הצטרף לצוות השחקנים של סדרת הטלוויזיה "השכן".<ref></ref><ref></ref>

בשנת 2020 הצטרף לסדרת הטלוויזיה שהובילה לפריצתו הבינלאומית, "אליטה".<ref name=":0" /> הוא הצטרף לעונה השלישית של הסדרה, לצד אסתר אקספוסיטו.<ref></ref>

== פילמוגרפיה ==
=== טלוויזיה ===
{| class="wikitable sortable"
!שנה
!שם
!תפקיד
!ערוץ
!הערות
|-
|style="text-align:center;"|2016
|"אבודים במערב הפרוע"
|גוארד האטר
|ניקלודיאון
|2 פרקים
|-
|style="text-align:center;"|2019
|"השכן"
|רובר
| rowspan="3" |נטפליקס
|7 פרקים
|-
|style="text-align:center;"|2020
|"אליטה"
|יראי
|6 פרקים
|-
|style="text-align:center;"|2021
|"ברוך הבא לגן עדן"
|
|8 פרקים
|}

=== קולנוע ===
{| class="wikitable sortable"
!שנה
!שם
!תפקיד
!במאי/ת
|-
|style="text-align:center;"|2017
|"אזור עוין"
|סולדדו האנט
|אדולפו מרטינז
|-
| rowspan="2" style="text-align:center;" |2021
|"כשברוקלין פגשה את סביליה"
|אריאל ברוקלין
|ויסנטה וילנובה
|-
|"8 שנים"
|טיטו ראול
|ג'ד אלקזר
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ספרדים
קטגוריה:רקדנים ספרדים
קטגוריה:ספרדים שנולדו ב-1996
קימוסבי רקורדס

קימוסבי רקורדס (באנגלית: Kemosabe Records) היא חברת תקליטים אמריקאית, בבעלותה של סוני מיוזיק אנטרטיינמנט המבוססת בלוס אנג'לס, קליפורניה.

==היסטוריה==
בנובמבר 2011, סוני מיוזיק אנטרטיינמנט שיתפה פעולה עם המפיק המוזיקלי לוקאס "דוקטור לוק" גוטוואלד כדי ליצור את קימוסבי רקורדס.<ref></ref> החברה מוציאה אלבומים בשיתוף עם סוני מיוזיק אנטרטיינמנט.<ref></ref> גוטוואלד קיבל את הזכויות להעסיק צוותים משלו, להחתים אמנים ולפתח כישרונות, אך הוא הצליח להפיק אלבומים עבור אמני סוני בלבד עד 2016.<ref></ref><ref></ref> באפריל 2017 התרחקה סוני מגוטוואלד לאחר שהזמרת קשה האשימה אותו באונס.<ref></ref> החל מ-26 באפריל 2017, אתר קימוסבי כבר אינו נגיש. באתר RCA ובסוני מיוזיק, קימוסבי הוסר מרשימת החברות, וכן מדף ה"עבודות ונתונים" באתר של סוני מיוזיק.

==אמנים==
===נוכחיים===
* בקי ג'י <ref></ref>
* דוג'ה קאט 
* קשה <ref></ref>
* ליל ביבי 
* אליפאנט 
* אר סיטי 
* פייפר רוט<ref>http://paperrouteonline.com/2015/07/23/announcement/</ref>

===בעבר===
* כריסטיאן בורגארדט<ref></ref>
* ג'וסי ג'יי <ref>https://hypebeast.com/2020/11/juicy-j-the-hustle-continues-album-stream</ref><ref></ref>
* יל<ref></ref><ref></ref>
* לאנץ'-מאני לואיס<ref></ref>

==דיסקוגרפיה==
* קשה – Warrior (4 בדצמבר 2012)
* קשה – Deconstructed (5 בפברואר 2013)
* בקי ג'י – Play It Again (16 ביולי 2013)
* אמנים שונים – Music from and Inspired by The Smurfs 2 (23 ביולי 2013)
* ג'וסי ג'יי – Stay Trippy (27 באוגוסט 2013)
* אליפאנט – Look Like You Move It (1 באפריל 2014)
* G.R.L. – G.R.L. (29 ביולי 2014)
* דוג'ה קאט – Purrr! (5 באוגוסט 2014)
* כריסטיאן בורגארדט – Safe Place to Land (9 בספטמבר 2014)
* יל – Complètement fou (29 בספטמבר 2014)
* אליפאנט – One More (13 באוקטובר 2014)
* לאנץ'-מאני לואיס – Bills (21 באפריל 2015)
* * יל – Complètement fou (Remix) (24 ביולי 2015)
* אר סיטי – What Dreams Are Made Of (9 באוקטובר 2015)
* אליפאנט – Living Life Golden (25 במרץ 2016)
* פייפר רוט – Real Emotion (23 בספטמבר 2016)
* ליל ביבי – FC3: The Epilogue (8 במרץ 2017)
* קשה – Rainbow (11 באוגוסט 2017)
* ג'וסי ג'יי – Rubba Band Business (8 בדצמבר 2017)
* דוג'ה קאט – Amala (30 במרץ 2018)
* בקי ג'י – Mala Santa (17 באוקטובר 2019)
* דוג'ה קאט – Hot Pink (7 בנובמבר 2019)
* קשה – High Road (31 בינואר 2020)
* דוג'ה קאט – Planet Her (25 ביוני 2021)

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברות תקליטים
קרוליס פוז'לה

קרוליס יוזוביץ' פוז'לה (בליטאית: Karolis Juozovic Požėla; 29 בפברואר 1896 - 27 בדצמבר 1926) היה מנהיג המפלגה הקומוניסטית של ליטא משנת 1921 ועד הוצאתו להורג על ידי שלטון אנטאנס סמטונה. בתקופת השלטון הקומוניסטי נחשב למרטיר ולגיבור לאומי, הוקמו פסלים שלו, בית ילדותו הפך לאחר לאומי ועל שמו נקראו רחובות ובתי ספר.

== תולדות חייו ==
נולד בכפר ליד ז'יימליס. החל מ-1915 למד רפואה באוניברסיטת טרטו וב-1916 הצטרף שם למפלגה הבולשביקית והחל בפעילות פוליטית. לאחר מהפכת פברואר היה לחבר הסובייט של טרטו. עם סגירת האוניברסיטה ב-1918 שב למולדתו והחל לארגן בה תאים של המפלגה הקומוניסטית. באוקטובר 1918 היה חבר וועידת היסוד של המפלגה הקומוניסטית של ליטא. המפלגה הייתה אסורה בחוק, הן כהתארגנות לאומית עצמאית בתקופה הקצרה בה הייתה ליטא רפובליקה סובייטית (דצמבר 1918 עד פברואר 1919) והן כמפלגה קומוניסטית בתקופה בה פעלה כמדינה עצמאית. פוז'לה הוציא עיתונים מחתרתיים בראסייניאי בשם "דבר העובדים" (Darbo žodis) ו"אמת" (Tiesa) כמו גם את העיתון החוקי של איגוד העובדים "חיי הפועלים" (Darbininkų gyvenimas) והיה יו"ר הוועידה הראשונה של איגוד העובדים הליטאי. ב-1921 התפזרה הנהגת המפלגה המבוזרת באזורי בלרוס, פולין וקלינינגרד ופוז'לה נותר למעשה הבכיר היחיד על אדמת ליטא.

עקב פעילותו נאסר פוז'לה מספר פעמים. מראשית 1921 ועד סתיו 1922 היה אסיר במחנה ליד קובנה, אך הצליח להמלט. הוא נעצר שוב בדצמבר, כאשר ניסה לחצות את הגבול על מנת להשתתף בוועידה הרביעית של המפלגה הקומוניסטית של ברית המועצות ונכלא לשלושה חודשים בשווינציאן. ב-1926 הכין את המפלגה לבחירות לסיימאס כחלק מחזית רחבה שקראה לשיתוף פעולה של קומוניסטים, סוציאליסטים וסוציאל-דמוקרטים. בספטמבר העביר את מרכזה המפלגה לקובנה.

ב-17 בדצמבר 1926 התארגנה הפיכה צבאית במסגרתה העלו הכוחות המזוינים של ליטא את אנטאנס סמטונה לתפקיד של דיקטטור על מנת לסכל הפיכה קומוניסטית כביכול. 350 פעילים קומוניסטים נאסרו. ששת הבכירים, פוז'לה ועוד חמישה, הואשמו בבגידה בבית דין צבאי כמתכנני ההפיכה. ארבעה מהם, פוז'לה ביניהם, הוצאו להורג בפורט השישי של מבצר קובנה. הארבעה (בנקראים בליטאית "ארבעת החברים", keturi komunarai) הפכו למרטירים של המפלגה הקומוניסטית של ליטא ובעת השלטון הקומוניסטית הפכו לגיבורים לאומיים. בשנת 1947 נקברו שרידיהם מחדש בגן מוזיאון ויטאוטאס הגדול בקובנה.

ב-1965 הפך בית ילדותו של פוז'לה לאתר לאומי. על שמו נקראו רחובות, פארקיפ, בתי ספר וקולחוזים.

== קישורים חיצוניים ==

* [https://www.vle.lt/straipsnis/karolis-pozela/ ערך באנציקלופדיה הליטאית] 
* [http://www.archyvai.lt/lt/fondai/asmenu_dokumentu_fondai/lcva_fr938_pazyma.html ביוגרפיה בדף שלו בארכיון המדינה הליטאי] 
* [https://www.delfi.lt/news/daily/lithuania/buve-komunistai-pagerbe-keturis-komunarus.d?id=5721725 הוקרה ל"ארבעת החברים"] 
* [https://www.geni.com/people/Karolis-Požėla/6000000031158830057 רשומה גנאלוגית]

קטגוריה:מזכ"לי המפלגה הקומוניסטית של ליטא
קטגוריה:עורכי עיתונים
קטגוריה:עיתונאים ליטאים
קטגוריה:אישים שהוצאו להורג בארצות אירופה
קטגוריה:אישים שהונצחו על בולי ברית המועצות
קטגוריה:ליטאים שנולדו במאה ה-19
קטגוריה:ליטאים שנפטרו ב-1926
פנסלק

פנסלק (בהונגרית: Penészlek) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית פנסלק קטנה עם השנים. כך, בשנת 1990 היו בעיר 1,158 תושבים ובשנת 2020 רק 981 תושבים.

הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2005

==יהודי פנסלק==
יהודים התיישבו בפנסלק בראשית המאה ה-19 ובמקום היה בית קברות יהודי

באפריל 1944, כחודש לאחר כניסת הצבא הגרמני להונגריה, הועברו יהודי פנסלק לגטו במאטסלקה ובסוף מאי שולחו למחנה ההשמדה אושוויץ.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|44
|
|-
|1880
|89
|1,123
|-
|1910
|50
|
|-
|1920
|49
|
|-
|1930
|55
|
|-
|1941
|58
|2,387
|-
|}

==קישורים חיצוניים==

* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
וילארד קרטין

וילארד ס. קרטין (באנגלית: Willard S. Curtin; 28 בנובמבר 1905 - 4 בפברואר 1996) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-8 של מדינת פנסילבניה.<ref name=":0"></ref>

== ביוגרפיה ==
קרטין נולד בעיר טרנטון שבניו ג'רזי בשנת 1905. בשנת 1911, עבר עם הוריו למחוז באקס שבפנסילבניה. קרטין למד בבתי ספר ציבוריים, וסיים את לימודיו באוניברסיטת המדינה של פנסילבניה בשנת 1929, ואת לימודיו בבית הספר למשפטים שבאוניברסיטת פנסילבניה בשנת 1932.<ref name=":0" />

בשנת 1932 החל לעבוד במשרד עורכי דין. קרטין שימש כעוזר הפרקליט של מחוז באקס בין השנים 1938–1949, וכפרקליט של המחוז בין 1949 ל-1953. קרטין היה חבר בוועד המחוז בוועדה הרפובליקנית של פנסילבניה בין השנים 1954–1956.<ref name=":0" />

קרטין נבחר לקונגרס ה-85 של ארצות הברית, ולארבעת הקונגרסים שלאחר מכן, מטעם המפלגה הרפובליקנית.<ref name=":0" />

בשנת 1962, ניצח וילארד קרטין את הסופר ג'יימס מיצ'נר.<ref name=":0" />

קרטין לא היה מועמד בבחירות בשנת 1966.<ref name=":0" />

==קישורים חיצוניים==
* 

== הערות שוליים ==

קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת פנסילבניה
קטגוריה:בוגרי אוניברסיטת המדינה של פנסילבניה
קטגוריה:אמריקאים שנולדו ב-1905
קטגוריה:אמריקאים שנפטרו ב-1996
נאברז'ניה צ'לני

נאבֵּרֶזְ'נִיֶה צֶ'לְנִי (ברוסית: На́бережные Челны; בין השנים 1982–1988 נקראה בר'זנייב) היא העיר השנייה בגודלה ברפובליקת טטרסטן שברוסיה.

העיר ממוקמת בצפון מזרח טטרסטן על הגדה השמאלית של נהר הקאמה, נהר צ'לנה ומאגר ניז'נקמסקויה.

נאברז'ניה צ'לני הוא מרכז תעשייתי גדול על נהר הקאמה. הענפים העיקריים הם הנדסת מכונות, הנדסת חשמל, תעשיית בנייה, תעשיית מזון ועיבוד. החברה המרכזית המגבשת של העיר הוא מפעל הרכב קאמאז, המהווה כמעט שלושה רבעים מהתפוקה התעשייתית המיוצרת בעיר.

נאברז'ניה צ'לני מחולקת לשלושה רבעים:
* אבטוזבודסקי
* צנטרלני
* קומסומולסקי

== קישורים חיצוניים ==

* 
* 

==הערות שוליים==

*
קטגוריה:טטרסטן: ערים
קטגוריה:יישובים שהוקמו ב-1626
רק אל תגיד

"רק אל תגיד" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן השני שלה, ימים של אהבה.<ref name=":0"></ref> השיר יצא לאור בדצמבר 2005, בהוצאה עצמאית, כסינגל השלישי מתוך האלבום וכסינגל השמיני של בוסקילה.<ref name=":0" /> קודם לכן, הוציאה את השיר "רק אותך רוצה" כסינגל השני מתוך האלבום.<ref></ref>

השיר זכה להצלחה בישראל כאשר הגיע למקום השלישי ברשת ג'.<ref></ref>

== רקע וכתיבה ==
השיר נכתב על ידי אדמית הראל, הולחן על ידי אייל שחר והופק על ידי יעקב למאי.<ref></ref> "רק אל תגיד" ו"ימים של אהבה" היו לשירי הנושא של הסרט "ימים של אהבה"; סרט קולנוע ישראלי שיצא לאקרנים ב-2005. הסרט בוים והופק על ידי מנחם גולן ובו כיכבו מאיה בוסקילה, ניר לוי ומורן אטיאס.<ref></ref>

בוסקילה ביצעה את "רק אל תגיד" במסגרת שידורי "ישראל מחוברת" – מיזם של משרד התרבות ופרויקט תרבות לפריפריה.<ref></ref>

== וידאו קליפ והצלחה ==
הווידאו קליפ הרשמי של השיר פורסם ב-23 בפברואר 2014, עשור לאחר צאתו של השיר כסינגל.<ref name=":1"></ref> בתחילת הקליפ, ניתן לראות את ניר לוי, אחד משחקני הסרט "ימים של אהבה". בהמשך, ניתן לראות את בוסקילה מבצעת את השיר בהופעה חיה כביכול, כשהקהל מריע לה.<ref name=":1" /> בקליפ נכללות סצנות מתוך הסרט.<ref name=":1" />

האודיו של "רק אל תגיד" שהועלה ליוטיוב ביוני 2010 זכה להצלחה כאשר צבר למעלה מ-1.1 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|דצמבר 2005
|הזרמת מוזיקה • הורדה דיגיטלית
|עצמאי
|style="text-align:center;"|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL997009118411705171/NLI לדף השיר] באתר הספרייה הלאומית

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי מאיה בוסקילה
קטגוריה:שירים בעברית
קטגוריה:שירים שהופקו על ידי יעקב למאי
רק אותך רוצה

"רק אותך רוצה" הוא שיר שהוקלט על ידי הזמרת-יוצרת הישראלית מאיה בוסקילה, מתוך אלבום האולפן השני שלה, ימים של אהבה.<ref name=":0"></ref> השיר יצא לאור ביולי 2005, בהוצאה עצמאית, כסינגל השני מתוך האלבום וכסינגל השביעי של בוסקילה.<ref name=":0" /> קודם לכן, הוציאה את השיר "כשאתה נשבר" כסינגל האחרון מתוך אלבום הבכורה שלה, סיפור מכור.<ref></ref>

השיר זכה להצלחה בישראל כאשר הגיע למקום השלישי ברשת ג'.<ref name=":1"></ref>

== רקע וכתיבה ==
השיר נכתב והולחן על ידי שרון אבילחק והופק על ידי דורון אלימלך ושרון אבילחק.<ref></ref> "רק אותך רוצה" הוצג בפינה לשיפוטכם של רשת ג' ב-4 באוגוסט 2005,<ref></ref> ולאחר מכן דורג ישירות במקום החמישי במצעד.<ref></ref> בשיאו, הצליח להגיע למקום השלישי במצעד, תוך שנשאר בו במשך שבעה שבועות בסך הכול.<ref name=":1" />

בוסקילה ביצעה את השיר במופע מיוחד שקיימה, במסגרתו ביצעה גם שירים כדוגמת "מה שהיה היה", "זה רק בינינו" ו"נשמתי".<ref></ref>

== וידאו קליפ והצלחה ==
הווידאו קליפ הרשמי של השיר פורסם ב-19 בינואר 2019, שני עשורים לאחר צאתו של השיר כסינגל.<ref name=":2"></ref> בתחילת הקליפ, ניתן לראות את בוסקילה יוצאת מרכב, ולאחר נכנסת לתוך בית מסוים. בהמשך, ניתן לראות כמה אנשים אוכלים בחצר הבית, תוך שניתן לראות את בוסקילה לבושה כבוקרת, כשהיא שרה את השיר.<ref name=":2" />

האודיו של "רק אותך רוצה" שהועלה ליוטיוב ב-8 מאי 2013 זכה להצלחה כאשר צבר למעלה מ-165 אלף צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|יולי 2005
|הזרמת מוזיקה • הורדה דיגיטלית
|עצמאי
|style="text-align:center;"|<ref name=":0" />
|}

== קישורים חיצוניים ==

* [https://www.nli.org.il/he/items/NNL_MUSIC_AL990047397370205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי מאיה בוסקילה
קטגוריה:שירים בעברית
דום אום רומאו

דום אום רומאו, Dom Um Romão ( 3 אוגוסט 1925 – 27 ביולי 2005), היה מתופף ונגן כלי הקשה ברזילאי<ref></ref>. הוא נודע בזכות העיצוב האקספרסיבי שלו עם להקת הפיוז'ן Weather Report, רומאו הקליט עם אמנים שונים כמו נגן הסקסופון קנונבול אדרלי, הזמר פול סיימון, המלחין המעבד והזמר אנטוניו קרלוס ז'ובים, המוזיקאי הברזילאי חורחה בן, המלחין והזמר סרז'יו מנדז ולהקת "ברזיל 66" והזמר האמריקאי טוני בנט.

טום ג'ובים הביא אותו לנגן באולפן בו הוקלט האלבום האגדי של ג'ובים עם פרנק סינטרה בשנת 1967, " Francis Albert Sinatra & Antonio Carlos Jobim."

הוא נפטר בריו דה ז'ניירו זמן קצר לאחר שלקה בשבץ מוחי.

== דיסקוגרפיה חלקית ==
=== כמוביל ===
<div class="mw-content-ltr">
· 1965 Dom Um (Phillips)

· 1972 Dom Um Romão (Muse)

· 1973 Spirit of the Times (Muse)

· 1974 Braun-Blek-Blu (Happy Bird)

· 1977 Hotmosphere (Pablo)

· 1978 Om (JAPO Records/ECM Records)<ref>ECM LP 19003</ref>

· 1990 Samba de Rua (Vogue Records)

· 1993 Saudades (Waterlilly)

· 1999 Rhythm Traveller (JSR/Natasha)

· 2001 Lake of Perseverance (JSR/Irma)

· 2002 Nu Jazz meets Brazil (JSR/Cuadra)
</div>
=== עם אסטרוד ז'לברטו ===
<div class="mw-content-ltr">
· Look to the Rainbow (Verve, 1966)

· Gilberto with Turrentine with Stanley Turrentine (CTI, 1971)'
</div>
=== עם הרבי מאן ===
<div class="mw-content-ltr">
· Do the Bossa Nova with Herbie Mann (Atlantic, 1962)

· Latin Fever (Atlantic, 1964)

· Brazil: Once Again (Atlantic, 1977)
</div>
=== עם Weather Report ===
<div class="mw-content-ltr">
· I Sing the Body Electric (Columbia, 1972)

· Live in Tokyo (Columbia, 1972)

· Sweetnighter (Columbia, 1973)

· Mysterious Traveller (Columbia, 1974)
</div>
=== עם דם, יזע ודמעות ===
<div class="mw-content-ltr">
* Mirror Image (Columbia, 1974)
</div>

== קישורים חיצוניים ==

* [https://www.youtube.com/playlist?list=PL5mmlA7_U9pSdLxSvbXpfc82dLcQxKK-F דיסקוגרפיה]
* [https://www.discogs.com/artist/21056-Dom-Um-Romao רומאו] - באתר Discogs
* [https://www.jazzmessengers.com/en/75657/dom-um-romao/dom-um-romao רומאו באתר jazzmessengers]

== הערות שוליים ==

קטגוריה:מוזיקאים ברזילאים
קטגוריה:נגני ג'אז: מתופפים
קטגוריה:ילידי 1925
קטגוריה:נפטרים ב-2005
חלון לים

חלון לים הוא סינגל של הזמר הישראלי דודו אהרון, אשר יצא לאור ב-14 ביוני 2021, על ידי חברת התקליטים NMC. השיר נכתב על ידי אבי אוחיון, הולחן על ידי אוחיון ומתן דרור והופק על ידי האחרון.

==רקע והקלטה==
אהרון הקליט את השיר לאחר שאוחיון ודרור, יוצרי השיר, השמיעו לו את הסקיצה הראשונית שלו באולפן ההקלטות, ולדבריו, "כבר משמיעה ראשונה התמכרתי לקסם של השיר הזה שמלטף לך את הלב". באתר כיפה, תואר השיר כ"שיר אהבה קיצי".

==הצלחה==
בשבוע הראשון לצאתו, הגיע השיר למקום ה-15 במצעד השבועי של מדיה פורסט, עם 69 השמעות בתחנות הרדיו בישראל. שבוע לאחר מכן, קפץ למקום הראשון, עם 141 השמעות. נכון לאוקטובר 2023, השיר צבר למעלה מ-3.8 מיליון צפיות ביוטיוב.<ref></ref>

==מיקומי שיא==

==היסטוריית יציאות לאור==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|14 ביוני 2021
|הורדה דיגיטלית • סטרימינג
|NMC
|<ref></ref>
|}

==קישורים חיצוניים==
* 
* [https://www.youtube.com/watch?v=D53orIHOGTc&ab_channel=דודואהרוןהערוץהרשמי חלון לים], בערוץ יוטיוב של דודו אהרון
* [https://www.nli.org.il/he/items/NNL_MUSIC_AL997009950347705171/NLI לדף השיר] באתר הספרייה הלאומית

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי דודו אהרון
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על אוקיינוסים וימים
קטגוריה:שירי אהבה בעברית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
ישיבת נר זרח

ישיבת נר זרח - עוצם (נקראה בעבר נר זרח - זרועה) היא ישיבה גדולה במושב עוצם המשתייכת לזרם החרדי-ליטאי. הישיבה נוסדה על ידי הרב יששכר מאיר ב-2006. שם הישיבה "נר זרח" הוא על שם הרב זרח פלוק. בישיבה לומדים נכון לאלול תשפ"א כ-200 בחורים.

מראשי הישיבה הרב אליהו אליעזר ברוורמן 

== היסטוריה ==
הישיבה הוקמה על ידי הרב יששכר מאיר בשנת תשס"ו שהעמיד בראשה את תלמידיו הרב אליהו אליעזר ברוורמן, הרב ישראל לנדא והרב מנחם שפירא. משגיח הישיבה היה הרב אליהו אליעזר יעקובזון רבה של תפרח.

ראשיתה של הישיבה היה במושב זרועה שם הוקמה במתכונת של ישיבת קיבוץ כחלק מחזונו של הרב יששכר מאיר לחזק את התורה והיהדות בנגב, לאחר התנגדות והתנכלויות לישיבה מצד תושבים מעטים<ref></ref><ref></ref><ref></ref>, עברה הישיבה באלול תשע"ד ליישוב עוצם בחבל לכיש, שם גם הכניסה הישיבה בשנת תשע"ו את השיעור א' הראשון שלה.

לאחר פטירת הרב יששכר מאיר בתשע"א מונה הרב [https://www.hamichlol.org.il/%D7%94%D7%A8%D7%91_%D7%99%D7%A9%D7%A8%D7%90%D7%9C_%D7%9C%D7%A0%D7%93%D7%90 ישראל לנדא] לראש הישיבה, בתפקיד זה שימש עד למינויו לר"מ בישיבת עטרת ישראל בשנת תשע"ג, ולאחר מכן כראש ישיבה בישיבת [https://www.hamichlol.org.il/%D7%99%D7%A9%D7%99%D7%91%D7%AA_%D7%94%D7%99%D7%9B%D7%9C_%D7%99%D7%A6%D7%97%D7%A7 היכל יצחק] (לנדא).

בשנת תשע"א, 2011 מונה הרב יצחק זאב פיינשטיין<ref>בנו של הרב חיים פיינשטיין ר"י עטרת שלמה סורוצקין.</ref> לראש הישיבה<ref name=":0"></ref> במקביל לרב ישראל לנדא, הרב מנחם שפירא עזב את הישיבה<ref name=":0" />. 

בשנת תשע"ב, 2012 נקלעה הישיבה למצב כלכלי קשה, וכדי לנסות לייצבה לקח הרב ברוך ויסבקר ראש ישיבת בית מתתיהו את הישיבה תחת חסותו ואף היה מגיע למסור שיעורים באופן קבוע בישיבה, אך הניסיון לא עלה יפה ולאחר תקופה קצרה פורק<ref></ref><ref></ref>. 

בשלהי שנת תשע"ג בהוראתו של הגראי"ל שטיינמן הכניס הרב יעקב וירז'בינסקי את הישיבה תחת רשת מוסדות ארחות תורה, כחלק מהשינויים בישיבה מונו רמי"ם חדשים<ref></ref>, הרב ישראל לנדא עזב והרב יצחק זאב פיינשטיין בתפקיד ראש הישיבה.

נכון לאלול תשפ"ג לומדים בישיבה כמאתיים בחורים בשמונה ועדים. הוועדים בישיבה קטנים<ref>עד כשישים בחורים, בערך, (בכל ועד).</ref> מבישיבות אחרות, זאת על פי הוראותיו של הגראי"ל שטיינמן.

==צוות הישיבה==
ראש הישיבה הוא הרב יצחק זאב פיינשטיין<ref></ref> ומנהלה הרוחני של הישיבה הוא הרב אברהם קוזוקין, נשיא הישיבה הוא הרב שרגא שטינמן ראש ישיבות אורחות תורה<ref></ref>

ראש הקיבוץ הוא הרב ישעיהו שיינברגר והרמי"ם הם הרב שמואל אנסבכר והרב בנימין בראך.

המשיבים בישיבה הם הרב שמעון דייטש הרב שטרנפלד והרב שפירא בסדר א', הרב יעקב מושקט, הרב צבי הרבסט והרב אליהו אליעזר ברוורמן בסדר שני, והרב יחזקאל פרבשטיין והרב מאיר אינגבר והרב ילין בסדר שלישי.

==קישורים חיצוניים==

* 
* [http://www.torahindex.com/he/inst/institutionsDetail.aspx?index=1&instID=5994 מידע נוסף על הישיבה], באתר עולם התורה
* 
* 
* 

==הערות שוליים==

נר זרח
נר זרח
קטגוריה:ישיבת ארחות תורה: סניפים
מורטן

מורטן (בגרמנית: Murten; בצרפתית: Morat) היא עיירה בקנטון פריבור, שווייץ. באזור העיירה נמצאים טירת מינכן-ווילר , טירת מורטן , טירת לוונברג ומוזיאון מורטן .

== גאוגרפיה ==
העיירה נמצאת כ-13 ק"מ מבירת הקנטון פריבור, פריבור, וכ-25 ק"מ מבירת שווייץ, ברן. בנוסף, העיירה נמצאת ליד אגם מורטן .

== תנועה ותחבורה ==
העיירה נמצאת ליד הכבישים הלאומיים 1 ו-22. בנוסף, תחנת הרכבת מורטן נמצאת באזור העיירה.

== אקלים ==

== קישורים חיצוניים ==

* 

== הערות שוליים ==

קטגוריה:שווייץ: יישובים
קטגוריה:פריבור (קנטון)
בריאות הנפש של ישו

סוגיית בריאות הנפש של ישו עוררה פולמוס נרחב בקרב פסיכיאטרים, פסיכולוגים, פילוסופים, היסטוריונים וסופרים במחצית השנייה של המאה ה-19 ובמחצית הראשונה של המאה העשרים, תקופה בה גבר העניין בפסיכיאטריה כתחום רפואי מדעי.

סוגיה זאת נדונה במקביל לחיפוש המחקרי אחר ישו ההיסטורי ועריכת מחקרים על חייו של ישו שהתבססו על ניתוח ביקורתי של הטקסטים של הבשורות.

== המצדדים בדעה שבריאות הנפש של ישו הייתה מעורערת ==
המצדדים בדעה שישו סבל מבעיות נפשיות ביססו את טענותיהם על המידע שנמסר בצורה מפורשת:

בבשורה על-פי מרקוס פרק ג' פסוקים כ"א – כ"ב:

ובבשורה על פי יוחנן פרק י, פסוקים י"ט – כ':

ועל מסקנות ניתוחי התנהגותו הכללית של ישו, כפי שמשתקפת בספרי הברית החדשה. חוקרים אלה טענו שישו היה אדם פנאטי ואלים באופן חריג, סבל משיגעון גדלות, הזיות, פראנויה, הפרעת זהות דיסוציאטיבית, הפרעת אישיות סכיזוטיפלית, סכיזופרניה ונטיות אובדניות. <ref></ref> <ref></ref> <ref></ref> <ref></ref> <ref></ref> <ref></ref>

== המתנגדים לדעה שבריאות הנפש של ישו הייתה מעורערת ==
החוקרים אשר יצאו להגנתו של ישו טענו כי ניתוח כתבי הקודש הנוצריים שהוביל למסקנה כי ישו סבל מבעיות נפשיות נעשה על בסיס הניסיון הרפואי שנצבר בקליניקות של אותם החוקרים, תוך יישום עקרונות הפסיכולוגיה של פרויד על מקורות עתיקים. לדעתם יש לבחון את התנהגותו של ישו בהקשר למקומו ולתקופתו, במסגרת מחקר היסטורי.<ref></ref><ref></ref>

== ראו גם ==
* סינדרום ירושלים
* פסיכולוגיה של הדת
* שיגעון גדלות
* תסביך אלוהים

==לקריאה נוספת==
<div class="mw-content-ltr">
* 
* 
* 
* 
* 
* 
* 
* 
* 
* 
* 
* 
</div>

== הערות שוליים ==

קטגוריה:ישו
קטגוריה:בריאות הנפש
טרמינל 3 (שיר)

"טרמינל 3" הוא סינגל של הזמר הישראלי דודו אהרון, אשר יצא לאור ב-3 במרץ 2015, כסינגל השישי מתוך אלבום האולפן השביעי שלו הנושא את אותו השם, על ידי חברת התקליטים NMC יונייטד אנטרטיינמנט. השיר נכתב על ידי אהרון עצמו ביחד עם אבי אוחיון, הולחן על ידי השניים יחד עם אסף צרויה והופק על ידי יעקב למאי.

השיר הגיע למקום הראשון במצעד השבועי של מדיה פורסט, והיה לאחד מהלהיטים העבריים הבולטים ביותר לשנת 2015.

== הצלחה ==
במצעד השבועי של מדיה פורסט, הגיע השיר למקום הראשון, עם 127 השמעות בתחנות הרדיו בישראל שנצברו באותו השבוע. במצעדים השבועיים של גלגלצ ורדיו אמצע הדרך, הגיע למקום הרביעי, וברשת ג' הגיע למקום התשיעי.

במצעד סיכום שנת 2015 של מדיה פורסט, הגיע השיר אל המקום השני, כש"מסתובב" של אביב גפן ומתי כספי מנע ממנו להגיע לצמרת המצעד. בטקס פרסי אקו"ם, הוכרז כי השיר הוא המושמע ביותר לשנת 2015. בסיכום השנה של יוטיוב ישראל, היה הווידאו קליפ של השיר ביוטיוב לנצפה ביותר לשנת 2015. במצעד השנתי של גלגלצ ווואלה! NEWS, הגיע השיר למקום הרביעי.

== גרסות כיסוי ==
בנובמבר 2015 ביצע הזמר הדרום אמריקאי מייק סטנלי גרסה בשפה הספרדית לשיר.

== מיקומי שיא ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי דודו אהרון
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי יעקב למאי
קטגוריה:שירים על תעופה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט